da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da da da da da da da da da da sv da da da da da da fr nb es es es en da da ca nb da da da da da da da da nb en da da nl da nl da en
Fire boligområder i Storkøbenhavn udgår i ny ghettoliste - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside Øresund København Fire boligområder i Storkøbenhavn udgår i ny ghettoliste
Fire boligområder i Storkøbenhavn udgår i ny ghettoliste
På et år er der sket en halvering af boligområder i hovedstadsområdet, som lever op til ghettokriterierne. Foto / kilde: News Øresund
Halvt så mange boligområder i hovedstadsområdet lever i år op til ghettokriterierne sammenlignet med sidste år. På landsplan er der også sket et fald i boligområder med ghettostatus. Størstedelen af de resterende ghettoområder i Danmark bliver dog betragtet som ”hårde” ghettoer.
Færre boligområder i Danmark og i hovedstadsområdet kan karakteriseres som en ghetto.
I tirsdags offentliggjorde Transport- og Boligministeriet den årlige ghettoliste, hvor det fremgår, at 13 boligområder i år udgår af listen – heraf ligger fire boligområder i Københavnsområdet. Det drejer sig om Lundtoftegade, Bispeparken, Hørgården og Gadehavegård i Høje-Taastrup.
– Det er fantastisk positivt, at det går fremad i så mange områder, og vi allerede nu ser effekten af parallelsamfundspakken. Det er et historisk stort fald i antallet af udsatte områder på alle lister, især fordi langt flere beboere er kommet i arbejde eller uddannelse, siger boligminister Kaare Dybvad Bek i en pressemeddelelse.
I alt bliver 15 boligområder i Danmark nu betegnet som en ghetto, hvoraf 13 defineres som en ”hård” ghetto, da de har ligget på listen i fem år i træk.
I 2019 var 28 boligområder – heraf otte i hovedstadsområdet – karakteriseret som en ghetto. Dermed er der sket en halvering på ét år i hovedstadsområdet.
– Det viser, at Københavns udsatte områder er inde i en positiv udvikling, og at det rent faktisk kan lykkes at få en mere blandet beboersammensætning, siger overborgmester Lars Weiss (S) i en pressemeddelelse.
De boligområder i hovedstadsområdet, som fortsat er på ghettolisten, er Aldersrogade, Mjølnerparken, Tingbjerg/Utterslevhuse og Tåstrupgård i Høje-Taastrup.
De to primære årsager til, at færre boligområder i år opfylder ghettokriterierne skyldes et fald i andelen af beboere uden for arbejdsmarkedet og færre dømte i områderne i forhold til landsgennemsnittet.
Men boligområdet Bispeparken i København kom eksempelvis af listen i år, fordi boligselskabet bankede på alle døre og kunne bevise, at flere beboere end først antaget havde en udenlandsk uddannelse over grundskole-niveau, fortæller TV 2 Lorry.
Skal et boligområde på mindst 1.000 indbyggere betegnes som en ghetto i Danmark, er det en forudsætning, at andelen af indvandrere og efterkommere fra ikke-vestlige lande er mere end 50 procent. Dertil er kriterier i forhold til arbejdsløshed og kriminalitets-, uddannelses- og indkomstniveau med i betragtningen.
Flere partier udtrykte i september bekymring over, at nyrenoverede boligområder kunne komme på ghettolisten, fordi flere borgere blev arbejdsløse på grund af coronakrisen, og at kriminelle flytter til andre boligområder.
Tidligere artikelNye regler skal føre til fælles forbrugeraktioner i EU
Næste artikelDanmark i top og bund, når det gælder affaldshåndtering i EU
RELATEREDE ARTIKLERMERE FRA FORFATTEREN
Kultur bliver bygget før boliger, når Tunnelfabrikken udvikles i Københavns Nordhavn
Flere badesteder på vej i København
Renoveringer fører til flere midlertidige lukninger af svømmehaller i København
Danske hoteller, restauranter og fødevarekæder søger svenske medarbejdere
København bygger ny containerhavn i Nordhavn
Første spadestik taget til Lynetteholm – med politikere og aktivister til stede
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...